คลังเดินหน้าเก็บภาษีสิ่งแวดล้อม
สรรพสามิตจัดเต็มสูบ เก็บภาษีสิ่งแวดล้อม ทั้งรถยนต์ น้ำมัน และผู้ปล่อยของเสียโดยตรง
22 มิ.ย. 2554

สรรพสามิตจัดเต็มสูบ เก็บภาษีสิ่งแวดล้อม ทั้งรถยนต์ น้ำมัน และผู้ปล่อยของเสียโดยตรง
นายพงษ์ภาณุ เศวตรุนทร์ อธิบดีกรมสรรพสามิต กล่าวว่า กรมมีแผนการเก็บภาษีสิ่งแวดล้อมเสนอให้รัฐบาลใหม่พิจารณา โดยมีทั้งแผนที่ทำได้ทันทีคือการเก็บภาษีสิ่งแวดล้อมจากสินค้า รถยนต์ น้ำมัน แบตเตอรี่ เครื่องปรับอากาศ ยาฆ่าแมลง ยางรถยนต์ และบรรจุภัณฑ์
นอกจากนี้ ยังมีแผนระยะกลาง แก้กฎหมายสรรพาสามิตให้เก็บภาษีสิ่งแวดล้อมตามปริมาณการปล่อยของเสีย การคืนภาษีให้กับผู้ที่ผลิตสินค้ารักษาสิ่งแวดล้อม ตั้งกองทุนและจัดเงินให้กองทุนสิ่งแวดล้อม และ การเก็บภาษีสิ่งแวดล้อมจากผู้ปล่อยมลพิษโดยตรงทั้งทางอากาศ น้ำ หรือ ทิ้งขยะ
นายพงษ์ภาณุ กล่าวว่า การเก็บภาษีสิ่งแวดล้อมจะทำให้รัฐบาลมีรายได้มากขึ้น สามารถนำไปใช้ในนโยบายต่างๆ ของพรรคการเมืองที่มีจำนวนมาก